**LIETUVOS RESPUBLIKOS AMBASADA ČEKIJOS RESPUBLIKOJE IR ŠVEICARIJOS KONFEDERACIJAI**

**AKTUALIOS EKONOMINĖS INFORMACIJOS SUVESTINĖ**

2022-10-01

2022-10-31

**ČEKIJOS RESPUBLIKA**

Spalio 31 d. Čekijos kronos kursas: 1 EUR – 24,53 CZK

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
| **Lietuvos eksportuotojams aktuali informacija** |
| 2022-10-01 | Nuo rugsėjo 1 d. Čekijoje naikinama akcizo lengvata benzinui. Akcizas kils nuo 11,34 CZK iki 12,84 CZK. Mokestinė lengvata dyzelinui išliks iki 2023 m. pabaigos. Nuo birželio mėn. vyriausybė buvo sumažinusi akcizą kurui, reaguodama į išaugusias energijos kainas dėl Rusijos karo Ukrainoje. | <https://www.ceskenoviny.cz/zpravy/spotrebni-dan-z-benzinu-se-dnes-vrati-na-puvodni-hodnotu-u-nafty-zustane-nizsi/2264630> |  |
| 2022-10-04 | Čekijoje planuojama toliau plėsti greitkelių tinklą. 2023 m. ketinama nutiesti 25.7 km naujų greitkelių, o 2024 m. – apie 100 km. 2023 m. planuota greitkelių tinklą plėsti daugiau kaip 40 km., tačiau dėl išaugusių energijos ir žaliavų kainų prognozė sumažinta. | <https://www.ceskenoviny.cz/zpravy/stat-pristi-rok-nejspis-otevre-25-7-km-novych-dalnic-v-r-2024-skoro-100-km/2266148> |  |
| 2022-10-30 | Degalų kainų pokyčiai Čekijoje – nežymūs. Benzino „Natural 95“ kaina vidutiniškai per savaitę brango 1,44 CZK už litrą iki 39 CZK. Dyzelinas šiuo metu kainuoja 43 CZK už litrą, prieš savaitę jis buvo 1 CZK brangesnis. | <https://www.ceskenoviny.cz/zpravy/benzin-po-zvyseni-spotrebni-dane-zdrazil-o-1-44-koruny-v-prumeru-stoji-39-kc/2267185> |  |
| **Investicijoms pritraukti į Lietuvą aktuali informacija** |
| 2022-10-06 | Lengvųjų automobilių pardavimai Čekijoje per tris šių metų ketvirčius sumažėjo 11.1 proc. Iš viso per šį laikotarpį parduoti 143 843 automobiliai. Pardavimų mažėjimą lėmė sumažėjusi pasiūla – dėl tiekimo grandinių sutrikimų Čekijoje pagaminama vis mažiau automobilių. Prognozuojama, kad iki metų pabaigos bendras automobilių prekybos nuosmukis sieks apie 9 proc. | <https://www.ceskenoviny.cz/zpravy/prodej-aut-za-tri-ctvrtleti-klesl-o-11-1-procenta-na-143-843-vozu/2267284> |  |
| 2022-10-07 | Premjeras P. Fiala spalio 6 d. susitiko su Prahoje viešinčiu Kataro emyru. Kalbėta apie suskystintų gamtinių dujų tiekimą, bendradarbiavimą oro susisiekimo, gynybos pramonės, investicijų srityse. Po susitikimo premjero „Twitter“ paskyroje paskelbta, kad „Čekija – vienas tinkamiausių [Kataro] partnerių išgauti dujas Šiauriniame telkinyje (North Field)“. Užsiminta ir apie galimybę Prahos oro uostą naudoti kaip tranzitinį punktą Kataro oro linijų transatlantiniams skrydžiams. Savo ruožtu prezidentas M. Zemanas su emyru pasirašė dvišalę ekonominio bendradarbiavimo sutartį, pakvietė Prahoje atidaryti Kataro diplomatinę atstovybę. Emyras pažadėjo, kad ambasada bus. Spalio 27 d. Katare viešėjęs užsienio reikalų ministras J. Lipavskis Dohoje atidarė CZ ambasadą. Tartasi ir dėl dujų tiekimo, tačiau, CZ pareigūnų teigimu, tai – „greičiau vidutinės trukmės laikotarpio nei artimiausios ateities perspektyva“. | CTK |  |
| **Lietuvos verslo plėtrai aktuali informacija** |
| 2022-10-07 | Jau 7 mėnesį iš eilės fiksuojama deficitinė užsienio prekyba, t. y. daugiau importuojama, nei eksportuojama. Tačiau spalio mėn. pirmą kartą per šį laikotarpį prekių eksportas viršijo importą. Šį pokytį lėmė kiek padidėjęs automobilių eksportas. Nepaisant to, analitikų vertinimu, tai tik laikinas pokytis, o bendros užsienio prekybos prognozės išlieka gana pesimistinės. | <https://www.ceskenoviny.cz/zpravy/prumysl-v-cesku-v-srpnu-zrychlil-rust-stavebnictvi-zmirnilo-pokles/2267752> |  |
| 2022-10-11 | Socialinių reikalų ir darbo ministras M. Jurečka siūlys ministrų kabinetui nuo sausio padidinti minimalų mėnesinį atlyginimą apie 350 CZK kad jis sudarytų 41 proc. vidutinio darbo užmokesčio. Ministras pabrėžė neprieštarausiantis, jei socialiniai partneriai – profesinės sąjungos ir darbdaviai – susitartų dėl didesnio padidinimo, o priimant tolesnius sprendimus „Vyriausybės prioritetas bus išlaikyti žemą nedarbo lygį“. Šiuo metu minimali alga šalyje siekia 16 200 CZK.  | CTK |  |
| 2022-10-14 | Remiantis Čekijos telekomunikacijų tarnybos paskelbta mobiliųjų duomenų rinkos analize, mažmeninės mobiliųjų duomenų kainos CZ yra didžiausios ES. Už mobiliojo ryšio paslaugas čekai moka 150 proc. daugiau nei ES vidurkis. Dideles kainas labiausiai lemia konkurencijos trūkumas: trys pagrindiniai ryšio tiekėjai – O2, T-Mobile ir Vodafone – užima net 96,4 proc. rinkos. Kiti 125 smulkieji ryšio operatoriai užima tik 3,6 proc. rinkos, jie priversti nuomotis ryšio infrastruktūrą iš didžiųjų tiekėjų, ir tai didina jų veiklos kaštus. Telekomunikacijų priežiūros valdyba sieks reguliuoti rinką, nustatydama viršutines kainų ribas ir įpareigodama pagrindinius tinklo tiekėjus suteikti kitiems operatoriams prieigą prie ryšio infrastruktūros. Tai leistų smulkiesiems operatoriams „atkartoti“ stambiųjų mobiliojo ryšio tinklų operatorių pasiūlymus ir su jais konkuruoti.  | [Why are Czechs paying most in EU for mobile data? | Radio Prague International](https://english.radio.cz/why-are-czechs-paying-most-eu-mobile-data-8761577) |  |
| 2022-10-18 | Čekijos gyventojams renkantis maisto produktus, svarbiausias kriterijus yra žema kaina, ir tik vėliau atsižvelgiama į produkto sudėtį bei kitas savybes. Žemos prekių kainos svarba, lyginant su praėjusiais metais, gerokai išaugo. Statistikos duomenimis, 51 proc. čekų svarbiausiu kriterijumi renkantis maisto produktus įvardija žemą kainą, 21 proc. – sudėtį ir maisto kilmę, 17 proc. – produkto „draugiškumą aplinkai“, 5 proc. – pakuotę. | <https://www.ceskenoviny.cz/zpravy/nejdulezitejsi-pri-nakupu-potravin-je-pro-cechy-cena-vyrazne-vic-nez-loni/2273058> |  |
| **Lietuvos turizmo sektoriui aktuali informacija** |
| 2022-10-02 | Vieno apsilankymo metu čekai restoranuose ir kavinėse vidutiniškai išleidžia apie 180 CZK vienam asmeniui. Tai yra 10 CZK daugiau, nei praėjusiais metais. Maitinimo įstaigos kelia kainas dėl augančių energijos ir maisto produktų kainų. Prognozuojama, kad kainos maitinimo įstaigose toliau augs. Dėl to čekai vis dažniau renkasi ne restoranus, o greitojo maisto užkandines. | <https://www.ceskenoviny.cz/zpravy/analyza-utrata-v-restauraci-cini-v-prumeru-180-kc-mezirocne-o-10-kc-vice/2265242> |  |
| 2022-10-06 | Dėl oro linijų „Eurowings“ pilotų streikų, įmonė ketina atšaukti dalį skrydžių iš/į Prahą. „Lufthansa“ dukterinės įmonės „Eurowings“ pilotai jau kurį laiką streikuoja, reikalaudami geresnių darbo sąlygų. Dėl to spalio-lapkričio mėn. gali būti atšaukta apie 500 skrydžių, tarp jų ir skrydžiai iš/į Prahą.  | <https://www.ceskenoviny.cz/zpravy/piloti-eurowings-stavkuji-zrusene-jsou-stovky-letu-vcetne-spoju-z-prahy/2267291> |  |
| 2022-10-18 | Nuo ​​gruodžio 11 d. geležinkelio bilietai brangs 15 proc. Tokį kainų augimą lemia Čekijos geležinkelių poreikis modernizuoti infrastruktūrą bei augančios energijos ir žaliavų kainos. Čekijos geležinkeliai pabrėžia, kad stengiasi nedidinti traukinių bilietų kainų daugiau, nei siekia infliacija šalyje, taip siekdami išlaikyti keliones traukiniais prieinamas kuo platesnei visuomenės daliai. | <https://www.ceskenoviny.cz/zpravy/jizdenky-na-zeleznici-zdrazi-od-11-prosince-o-15-procent/2273136> |  |
| 2022-10-20 | Vykdant projektą „Via Czechia“, jau trejus metus šalyje veikia ilgųjų atstumų pėsčiųjų maršrutai. Šie maršrutai tampa vis populiaresni, o pradžią jiems davė čekų fotografas ir keliautojas J. Hocekas, kuomet prasidėjus COVID-19 pandemijai kelionės į užsienį buvo apribotos. Pėsčiųjų maršrutai sujungia labiausiai į vakarus ir į rytus nutolusias šalies vietoves. | <https://www.ceskenoviny.cz/zpravy/diky-projektu-via-czechia-ma-cesko-uz-treti-rok-dalkove-pesi-turisticke-trasy/2274238> |  |
| **Lietuvos ekonominiam saugumui aktuali informacija**  |
| 2022-10-03 | Remiantis Čekijos Pramonės ir prekybos ministerijos duomenimis, per pirmuosius aštuonis šių metų mėnesius dujų suvartojimas, lyginant su tuo pačiu laikotarpiu praėjusiais metais, sumažėjo 18 proc. Pramonės ir prekybos ministro J. Sikelos teigimu, net ir be rusiškų dujų importo Čekija yra pajėgi užtikrinti dujų tiekimą šalies vartotojams. Rugsėjo mėn. Čekijos dujų rezervuarai buvo užpildyti 89 proc. Šiuo metu didžioji dalis dujų importuojama iš Belgijos ir Nyderlandų. | <https://www.ceskenoviny.cz/zpravy/sikela-spotreba-plynu-v-cr-za-prvnich-osm-mesicu-mezirocne-klesla-o-18-/2265558> |  |
| 2022-10-18 | CZ ir Vokietija artimiausiu metu pasirašys „solidarumo susitarimą dėl dujų dalijimosi nepaprastosios padėties metu“. Apie tai spalio 17 d. informavo CZ Prekybos ir pramonės ministras J. Sikela, pažymėdamas, kad vyksta intensyvios derybos, kurios artėja prie pabaigos. „Manau, kad padarėme didelę pažangą šiuo klausimu ir netrukus galėsime užbaigti abipusį susitarimą. Jame, be kita ko, bus apibrėžtos ir sąlygos dėl Čekijos kompensacijos Vokietijai už šio mechanizmo naudojimą“, – sakė J. Sikela. Dvišaliai solidarumo susitarimai tarp Bendrijos narių yra viena iš Europos Komisijos plano suvaldyti energijos kainų krizę dalių.  | CTK |  |
| 2022-10-10 | Čekijos analitikų vertinimu, neverta tikėtis, kad energijos kainos greitu metu grįš į prieškrizinį lygį. Manoma, kad ateinančios trys žiemos Čekijoje bus sudėtingos. Nors dabar Čekijos dujų rezervuarai yra užpildyti beveik 90 proc., ateinantį pavasarį, kuomet vėl reikės juos pildyti, pigių rusiškų dujų tam panaudoti nebebus galima. Tuomet, analitikų vertinimu, Čekijos vyriausybė susidurs su tikraisiais energijos krizės padariniais, kurių sprendimas reikalaus didelio susitelkimo ir politinės valios. | <https://www.ceskenoviny.cz/zpravy/ceny-energii-se-podle-odborniku-na-uroven-pred-valkou-nevrati/2268782> |  |
| 2022-10-10 | Spalio 10 d. iš Nyderlandų uoste [Iemshavene](https://lt.wikipedia.org/wiki/Iemshaveno_uostas) esančio suskystintų gamtinių dujų (SGD) terminalo Čekiją pasiekė jau antroji gamtinių dujų siunta. Rugsėjo 23 d. Čekiją pasiekė pirmasis suskystintų dujų siuntinys. Čekija išsipirko trečdalį [Iemshaveno](https://lt.wikipedia.org/wiki/Iemshaveno_uostas) SGD terminalo pajėgumų 5 m. laikotarpiui – kasmet gaus po 3 mlrd. kubinių metrų dujų. Dujos į šalį bus atgabentos per 30 reisų/siuntų. Tokiu būdu CZ užsitikrino trečdalį valstybės dujų paklausos. | <https://www.ceskenoviny.cz/zpravy/zkapalneny-zemni-plyn-z-nizozemska-se-jiz-pouziva-v-cesku/2269311> |  |
| **Bendra ekonominė informacija** |
| 2022-10-02 | Būsto nuomos kainos Prahoje per metus išaugo 30 proc., o į vieną būstą šiuo metu „pretenduoja“ 327 potencialūs nuomininkai. Prognozuojama, kad prasidėjus mokslo metams, ir į Prahą atvykus daugiau studentų, nuomos kainos dar labiau augs. Vidutiniškai (nuo būsto nuomos skelbimo įkėlimo) būstas išnuomojamas per tris dienas.  | <https://www.ceskenoviny.cz/zpravy/najmy-vzrostly-mezirocne-o-30-procent-jeden-byt-mel-i-327-zajemcu/2265233> |  |
| 2022-10-11 | Lenkijos Turovo rusvųjų anglių kasykla, veikianti CZ pasienyje, spalio 10 d. iš Lenkijos institucijų gavo naują teigiamą poveikio aplinkai vertinimą (PAV), kuriame leidžiama kasyklos veiklą tęsti iki 2044 m. Toks sprendimas sukėlė „Greenpeace“ ir kitų CZ žaliųjų organizacijų nepasitenkimą. Anot jų, PAV remiasi klaidingais duomenimis, o gyventojams CZ sienos pusėje gresia požeminio gėlo vandens trūkumas. Aplinkosaugos aktyvistų teigimu, Lenkijos PAV remiasi 2015 m. duomenimis, pagal kuriuos iki 2044 m. prognozuotas 3-15 metrų gruntinių vandenų lygio kritimas. Deja, vien praėjusiais metais skirtingose vietovėse šalia kasyklos fiksuotas 8-34 metrų gruntinio vandens lygio kritimas. Aktyvistai šį PAV ketina skųsti. Pažymėtina, kad CZ ir Lenkijos premjerai dvišalį susitarimą dėl Turovo rusvųjų anglių kasyklos tolesnio eksploatavimo pasirašė 2022 m. vasario mėn. Už kasyklos aplinkai daromą žalą Lenkija įsipareigojo sumokėti 45 mln. eurų kompensaciją. Sutarta įsteigti specialų fondą finansuoti regiono aplinkosaugos projektus. Lenkija taip pat įsipareigojo įgyvendinti eilę aplinkosauginių priemonių: įrengti požeminę užtvarą, kad būtų išvengta gruntinio vandens nutekėjimo iš CZ teritorijos, pastatyti apsauginį barjerą, stebėti triukšmo lygį, oro kokybę, grunto judėjimą ir požeminio vandens lygį kasyklos regione. Nepaisant to, šį susitarimą nuo pat pradžių kritikavo „Greenpeace“ ir kitos žaliųjų organizacijos – esą jis priimtas skubotai. Ministras pirmininkas P. Fiala šį susitarimą laiko dideliu pasiekimu, mat nesutarimai dėl kasyklos ateities net šešerius metus temdė CZ ir PL santykius.  | CTK |  |
| 2022-10-26 | Spalio 26 d. Parlamento Atstovų rūmai pirmuoju skaitymu pritarė 2023 m. valstybės biudžeto projektui. Planuojamas 295 mlrd. kronų (12 mlrd. eurų) biudžeto deficitas. Galutinis balsavimas numatytas lapkričio pabaigoje. | CTK |  |
| 2022-10-04 | Per tris šių metų ketvirčius surinkta 116.5 mlrd. CZK daugiau mokesčių, nei tuo pačiu laikotarpiu praėjusiais metais. Valstybės pajamos didėjo dėl įplaukų iš visų mokesčių, išskyrus kelių mokesčius, nes stambios įmonės nuo jų buvo atleistos, atsižvelgiant į išaugusias kuro kainas. Sparčiausiai augo valstybės pajamos iš PVM, pelno mokesčio, gyventojų pajamų mokesčio. | <https://www.ceskenoviny.cz/zpravy/stat-za-tri-ctvrtleti-vybral-na-danich-o-116-5-miliardy-kc-vic-nez-loni/2266158> |  |
| 2022-10-04 | Rugsėjo mėn. Forbes paskelbtame Čekijos turtingiausiųjų sąraše pirmąją vietą užima tarptautinės investavimo kompanijos PPF valdytoja Renáta Kellnerová. Jos turtas vertinamas 382,9 mlrd. CZK. Penktąją vietą šiame sąraše užima buvęs premjeras A. Babišas, kurio turto vertė 107,8 mlrd. CZK turtą. | <https://www.ceskenoviny.cz/zpravy/forbes-v-cr-je-dal-nejbohatsi-kellnerova-s-rodinou-s-majetkem-za-383-miliard-kc/2266654> |  |
| 2022-10-05 | Siekiant modernizuoti keliones traukiniais, Čekijos geležinkeliai išleido žaliųjų obligacijų emisiją, kurios vertė – 12.25 mlrd. CZK. Šios investicijos, visų pirma, bus skirtos naujiems mažiau taršiems traukiniams įsigyti. Ketinama pirkti apie 750 naujų lokomotyvų. Pasirinktas obligacijų pobūdis – žaliosios obligacijos – padėjo Čekijos geležinkeliams užsitikrinti palankias palūkanų normas (5 metų terminui nustatytos 5.6 proc. palūkanos). | <https://www.ceskenoviny.cz/zpravy/ceske-drahy-dokoncily-emisi-zelenych-dluhopisu-za-vice-nez-12-2-miliardy-kc/2267009> |  |
| 2022-10-09 | Infliacija spalio mėn. turėtų siekti 17.5 proc. Vartojimo produktų kainos nuo metų pradžios išaugo 17.2 proc. Didžiausias kainų augimas stebimas maisto produktų bei paslaugų sektoriuose. | <https://www.ceskenoviny.cz/zpravy/vetsina-analytiku-ocekava-mezirocni-inflaci-v-zari-blizko-17-2-procenta/2268681> |  |
| 2022-10-09 | Nepaisant itin sparčiai augančių būsto nuomos kainų Prahoje, nuoma vis tiek išlieka pigesnė, nei nuosavo būsto įsigijimas su paskola. Ekspertų vertinimu, nuosavo būsto įsigijimo paskolos įmoka gali būti net iki trijų kartų didesnė, nei mėnesio būsto nuomos kaina. | <https://www.ceskenoviny.cz/zpravy/najmy-jsou-oproti-vlastnimu-bydleni-i-vice-nez-trikrat-dostupnejsi/2268690> |  |
| 2022-10-10 | Nedarbas išaugo iki 3.5 proc. Pirmą kartą nuo 2013 m. šalyje stebima nedarbo augimo tendencija, o tai, analitikų teigimu, signalizuoja apie ekonomikos atšalimo pradžią. | <https://www.ceskenoviny.cz/zpravy/nezamestnanost-stoupla-na-3-5-podle-analytiku-ekonomika-zpomaluje/2269044> |  |
| 2022-10-13 | Valstybės biudžeto ir savivaldybių išlaidos, susijusios su pabėgėlių iš Ukrainos adaptavimu Čekijoje, rugsėjo pabaigoje siekė 16,9 mlrd. CZK. Didžioji dalis išlaidų – 13,9 mlrd. CZK – padengtos valstybės biudžeto lėšomis. Daugiausia lėšų skirta socialinėms pašalpoms (7 mlrd. CZK); sveikatos priežiūrai (3,5 mlrd. CZK), apgyvendinimui (2,4 mlrd. CZK). | <https://www.ceskenoviny.cz/zpravy/mf-vydaje-na-ukrajinskou-uprchlickou-krizi-byly-ke-konci-zari-16-9-mld-kc/2270660> |  |
| 2022-10-13 | Naujai suteiktų būsto paskolų palūkanų norma Čekijoje rugsėjį pakilo iki 5,83 procento (rugpjūtį siekė 5,73 proc). Vidutinė palūkanų norma yra didžiausia nuo 2010 m. pradžios. Bankai ir statybos įmonės rugsėjo mėn. suteikė būsto paskolų už 7,2 mlrd. kronų, t.y. 30 proc. mažiau, nei rugpjūčio mėn.  | <https://www.ceskenoviny.cz/zpravy/sazby-hypotek-presahly-5-8-procenta-objem-klesl-mezimesicne-o-30-procent/2270574> |  |
| 2022-10-14 | Javų derlius šiemet bus 4.7 proc. didesnis nei pernai. Tačiau mažės kukurūzų, bulvių, cukranendrių, rapsų bei aguonų derliai.  | <https://www.ceskenoviny.cz/zpravy/csu-uroda-obilovin-bude-asi-o-pet-procent-vyssi-nez-loni/2271060> |  |
| 2022-10-20 | Vidutinė naudotų automobilių kaina rugsėjį, palyginus su ankstesniais metais, augo 15 proc. – iki 287 000 CZK. Tačiau trečiąjį šių metų ketvirtį, palygintus su pirmuoju pusmečiu, ji sumažėjo 2 000 CZK. Priežastis – sparčiai išaugus pragyvenimo išlaidoms, vartotojai linkę automobilio pirkimą atidėti. Dėl to mažėja ir importuojamų automobilių skaičius. Per pirmuosius tris šių metų ketvirčius importuoti 126 728 naudoti lengvieji automobiliai, t. y. 10 149 mažiau, nei per tą patį praėjusių metų laikotarpį. Naudotų automobilių „vidutinis amžius“ ūgtelėjo 0,2 m. ir šiuo metu siekia 10,7 metų. | <https://www.ceskenoviny.cz/zpravy/prumerna-cena-ojetych-aut-v-zari-mezirocne-stoupla-o-15-na-287-000-kc/2274365> |  |

Parengė:

Kristina Baubinaitė, LR ambasados Čekijos Respublikoje trečioji sekretorė

tel. +370 706 53832, el. paštas kristina.baubinaite@urm.lt

Dominykas Goda, LR ambasados Čekijos Respublikoje atašė

tel. +420 602 292 807, el. paštas dominykas.goda@urml.lt

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lietuvos Respublikos diplomatinės atstovybės ar konsulinės įstaigos darbuotojo

pareigos, vardas pavardė, telefono numeris, el. paštas)